סטאר אלייאנס

**סטאר אלייאנס** (באנגלית: **Star Alliance**) היא ברית חברות תעופה שנוסדה ב-14 במאי 1997. הברית היא הגדולה בעולם, כוללת 27 חברות תעופה ומפעילה 21,200 טיסות מדי יום ל-1,172 יעדים ב-181 ארצות. ברשות חברות התעופה החברות בברית כ-4,025 מטוסים המטיסים יותר מ-627 מיליון נוסעים בשנה.

בשנת 2017 זכתה סטאר אלייאנס בתואר ברית החברות הטובה ביותר.

אף שכבר בשנת 1993, קודם להקמת הברית, פעלו החברות KLM ההולנדית ונורת'ווסט האמריקאית בדרך של ברית חברות תעופה (והיו אף מקרים דומים קודם לכן), הייתה הקמת הברית לאבן דרך בתולדות התעופה האזרחית, בעיקר בשל היקפה הגדול. הקמת הברית הובילה להקמתן של שתי בריתות נוספות בהיקפים דומים, סקאיי טים ו-Oneworld, ויחד עם סטאר אלייאנס הן חולשות על יותר מ-56% מהיקפה של התעופה האזרחית בעולם.

שיתוף הפעולה ההדוק בין חברות הברית העלה חששות למדיניות אנטי-תחרותית, והאיחוד האירופי ערך חקירה בעניינה של הברית, כשהוא מתייחס אליה כאל מיזוג תאגידים לכל דבר. היו שטענו כי אם הפיקוח הממשלתי אכן יתרכך, חברות הברית יתאחדו לתאגיד אחד.

## עקרונות הברית ויתרונותיה
*תוכניות הנוסע המתמיד של כל החברות בברית משולבות בערכים זהים, הן לצורך צבירת מיילים והן לשם ניצולם.
*לקוחות מועדפים של חברות הברית נהנים מגישה לטרקליני האירוח של כל החברות בברית.
*לוחות הזמנים של חברות הברית משולבים באופן המבטיח מעבר נוח בין טיסות של חברות שונות בברית תוך שימוש בכרטיס טיסה בודד.
*תמחור מיוחד לכרטיסים סובבי עולם וכרטיסים יבשתיים או אזוריים המשלבים טיסות בחברות שונות של הברית, דבר המביא להוזלת עלות הנסיעה ביחס לרכישת כרטיסים נפרדים.
*הנהגת שירות לקוחות ברמה דומה בחברות הברית לשם הבטחת רמות שירות אחידות.
*שיתוף פעולה בפיתוח מסד נתונים טכנולוגי משותף.

## חברות בברית
[שמאל|ממוזער|250px|[איירבוס A340-300 של לופטהנזה בצבעי הברית]]
[שמאל|ממוזער|250px|מטוס [אייר צ'יינה בצבעי הברית]]
[שמאל|ממוזער|250px|מטוס [בואינג 747-400 של חברת לופטהנזה בצבעי הברית ועיטור אליפות העולם בכדורגל 2006 על "אפו", בנחיתה בנמל התעופה בן-גוריון]]
[שמאל|ממוזער|250px|[איירבוס A320 של מקסיקנה בתקופה שהייתה חברה בברית]]
* EVA אייר – טאיוואן
* אוויאנקה – קולומביה
* אול ניפון איירווייז – יפן
* אוסטריאן איירליינס – אוסטריה
* איג'יפטאייר – מצרים
* אייר אינדיה – הודו
* אייר קנדה – קנדה (**חברה מייסדת**)
* אייר ניו זילנד – ניו זילנד
* אייר צ'יינה – סין
* אסיאנה איירליינס – קוריאה הדרומית
* בראסלס איירליינס – בלגיה
* טורקיש איירליינס – טורקיה
* יונייטד איירליינס – ארצות הברית (**חברה מייסדת**)
* טאפ אייר פורטוגל – פורטוגל
* לוט פוליש איירליינס – פולין
* לופטהנזה – גרמניה (**חברה מייסדת**)
* סאות' אפריקן איירווייז – דרום אפריקה
* סוויס אינטרנשיונל אייר ליינס – שווייץ
* סינגפור איירליינס – סינגפור
*קרואטיה איירליינס – קרואטיה
* תאי איירווייז – תאילנד (**חברה מייסדת**)
* אג'יאן איירליינס – יוון
* אתיופיאן איירליינס – אתיופיה
* קופה איירליינס – פנמה

#### חברות עתידיות
*  איי.טי.איי. איירווייז – איטליה תצרף ברבעון הראשון של 2026

### חברות לשעבר
* אנסט אוסטרליה – פשטה את הרגל בשנת 2001.
* מקסיקנה – פרשה בשנת 2004 והצטרפה לברית Oneworld.
* ואריג – הוצאה מהברית לאחר ארגון מחדש ב-31 בינואר 2007.
* שנגחאי איירליינס – בשנת 2010 התמזגה שנגחאי איירליינס עם צ'יינה איסטרן איירליינס ועברה לסקאיי טים.
* ספנאייר – פשטה את הרגל ונסגרה בינואר 2012.
* סקנדינביאן איירליינס – דנמרק, נורווגיה ושוודיה עברה בשנת 2024 ל־SkyTeam (**חברה מייסדת**)
* BMI – פרשה בשנת 2012 בעקבות רכישתה על ידי חברת בריטיש איירווייז
* בלו 1 – הוצאה מהברית בשנת 2012, מאחר שעברה לבעלות מלאה של סקנדינביאן איירליינס.
* יו אס איירווייז – החל מ-31 במרץ 2014, זאת לאחר מיזוגה עם חברת אמריקן איירליינס.
* TAM איירליינס – עזבה את הברית בשנת 2014 והצטרפה לברית Oneworld.
*אדריה איירווייז – פשטה את הרגל בשנת 2019.

## ראו גם
* Oneworld
* סקייטים
* שותפות קוד
* ברית חברות תעופה

## קישורים חיצוניים

* 

## הערות שוליים

*
קטגוריה:ברית חברות תעופה